Vrou sterf ná noodlottige U-draai | Maroela Media
Vrou sterf ná noodlottige U-draai
Die motor waarin die vrou gesterf het. Foto: Verskaf
'n 25-jarige vrou is Maandagoggend buite Pretoria dood nadat die motor waarin sy 'n passasier was teen 'n ander motor gebots het.
Konst. Conny Moganedi, polisiewoordvoerder, het gesê die botsing het omstreeks 05:45 op die R513-pad naby Cullinan, oos van die stad, plaasgevind.
Die ander motor wat in die botsing betrokke was. Foto: Verksaf
"Volgens ooggetuies het 'n vlootblou Mercedes Benz probeer om 'n U-draai op die pad te maak toe 'n wit Volkswagen Passat die agterkant van die Mercedes getref het waar die vrou gesit het. Die vrou is op die toneel dood verklaar," het Moganedi gesê.
Die naam van die oorledene kan nog nie bekend gemaak word nie.
Dit was nie dadelik bekend wat die ander mense se beserings was nie.
Outa: 'Sanral se 60%-afslagplan sal ook misluk'
Dis jammer om van so 'n ongeluk te hoor! Soveel verlies en soveel skade. Dit raak meer en meer gewild om 'n u-draai enige plek te maak. Hier in die voorstede is dit daagliks 'n nagmerrie wanneer 'n taxi net skielik besluit hy wil nou anderkant toe en 'n u-draai is die oplossing.
Draai om by 'n inrypad of as dit in 'n stedelike gebied is, ry om die blok. So eenvoudig soos dit.
Al plek waar ek nie te veel sal stry as iemand 'n U-draai wil maak nie, is by 'n verkeerslig op 'n verdeelde pad, aangesien daar dan mooi sigbaarheid en genoeg tyd is om dit te doen.
Dis nou so onnodig! Sterkte vir haar familie.
Die saak van strafbare manslag behoort teen die bestuurder van die motor waarin sy dood is gemaak te word. Hy het roekeloos bestuur en U-draai op gevaarlike plek gemaak? Die ander motor bestuurder behoort hom ook aan te kla vir poging tot moord deur roekelose en nalatige bestuur! Ja Ja ek weet! net in Utopia …
Dis verskriklik hartseer!! Ek dink en bid vir haar familie en vriende. Verskriklik jammer met julle groot verlies!! Waar is die bestuurder van die motor en het die persoon seer gekry? Baie sterkte.